User:AzLove87/sandbox11

= valentina hvale pellizzer = valentina hvale pellizzer (mala slova po uzoru na bell hooks) je feministkinja,aktivistkinja za seksualna i ljudska prava i internet spisateljica. Fasclitatorka je mnogobrojnih seminara, konferencija i radionica o ICT, tehnologiji, digitalnim pričama, građanskom novinarstvu, digitalnoj sigurnosti i privatnosti. Poznata je po tome da je napravila poveznicu između ženskih prava, seksualnih prava, interneta u političkom kontekstu i praktično te je i zagovornica feminističkog interneta kako u Bosni i Hercegovini tako i šire. pellizzer je osnovala i alternativni feministički portal u Bosni i Hercegovini www.zenskaposla.ba. valentina hvale pellizzer živi i radi u Sarajevu od 1999. godine.

Obrazovanje
valentina valle pellizzer je rođena u Italiji gdje je i odrasla. Diplomirala je na Pravnom fakultetu Univerziteta Messina u Italiji. Govori tri jezika: engleski, bosanski i italijanski jezik.

Rad
pellizzer je naspustila Italiju 1994. i započela humanitarni rad kroz pružanje pomoći i podrške izbjeglicama i žrtvama rata u Hrvatskoj i Bosni i Hercegovini. Polja interesovanja su joj politike zapadnog Balkana, civilno društvo i pokret za ženska prava u Bosni i Hercegovini a i šire. 2003. godine je osnovala neprofitnu organizaciju One World Platform (Jedan svijet) za jugoistočnu Evropu, koja se bavi ženskim pravima, internet pravima i transformacijskoj moći tehnologije. valentina hvale pellizzer je u periodu od 2006. do 2016. bila globalni koordinator za Bosnu i Hercegovinu u kampanji Take Back the Tech! koja se bavila podizanjem svijesti o tome kako su informacijske i komunikacijske tehnologije (ICT) povezane sa nasiljem nad ženama. Kampanja je bila prva takve vrste u Bosni i Hercegovini. Od 2010. do 2013. pellizzer je bila jedna od predavačica u školi "Žarana Papić" realiziranoj od strane organizacije Žene Ženama. Godine 2014. je sa One World Platform organizirala prvi ICT trening na Balkanu koji se ticao nasilja nad ženama, privatnosti i online sigurnosti pod nazivom Women Rock IT. Ovaj trening se od tada pa do danas održava svake godine. One World Platform je pod vodstvom valentine hvale pellizzer 2015. godine bila jedna od organizatorki prvog bosanskohercegovačkog Foruma o upravljanju internetom.

Tokom protesta u Bosni i Hercegovini 2014. pellizzer je bila jedna od aktivnih članica Plenuma građana o kojem je rekla sljedeće: "Ono što se u februaru dogodilo sa Plenumima bilo je čudo ne samo za Bosnu i Hercegovinu, nego u određenom smislu i za cijeli svijet. Ovo je, kao i što činjenice pokazuju, jedina revolucija koja nije rezultirala nasiljem i nije postala Tahrirov trg ili trg Maidan. To je pokazalo put kojim treba ići za one koji vjeruju u nenasilje, čak i u 21. stoljeću."

Kao feministkinja i internet spisateljica, pisala je tekstove za East Journal, Vijeće za regionalnu saradnju i Gender.it. pellizzer je od 2007. do 2017. godine bila redovna saradnica Global Iformation Society Watch. Također je bila autorka podrške na priručniku o Online sigurnosti i offline slobodama za žene. pellizzer je 2017. godine bila gošća na sedamnaestom po redu Forumu o upravljanju internetom održanom u Azerbejdžanu gdje je govorila na ceremoniji zatvaranja rekavši između ostalog sljedeće: "Civilno društvo mora ponuditi svoj odgovor koji bi bio dijalog o neizbježnom okviru za ljudska prava, jedinom koji bi omogućio poštivanje najmanjih u zajednici: običnu osobu. Te osobe mogu biti tretirane kao korisnici, konzumenti, ali primarno oni/e su građani/ke. I u njima leži legitimitet iz kojeg svi moramo potjecati. I taj legitimitet traži otvorene protokole, ne one zatvorene. Povjerenje treba biti naša osnova kad je riječ o privatnosti ali i sigurnosti. To je povjerenje koje može proizvesti i primiti neslaganje te protjerati cenzuru na mjesto loših sjećanja i umjesto toga potaknuti povjerenje kao stvarnu praksu u svijetu nejednakih odnosa moći. Sigurnost ljudi mora biti shvaćena ne u smislu isključivanja i sprječavanja incidenta, već u sposobnosti prihvaćanja, uključivanja i primanja različitosti. Ukratko, ljudska prava moraju kodirana u tkivo naših dijaloga, zbog prostora koji stvaramo da sada ovdje pregovaramo i zbog budućnosti interneta na kojem radimo."